OzLabs/hebrew-wiki-articles huggingface dataset:
מיזיתרה

מִיזִיתְרָה (ביוונית: μυζήθρα) היא גבינת מי גבינה יוונית מחלב כבשים או עיזים או גבינת מי גבינה מעורבבת עם חלב.<ref name="barron">Barron, Rosemary (1991). Flavors of Greece. William Morrow, </ref> היא נמכרת הן כגבינה טרייה, בדומה לריקוטה האיטלקית, והן כגבינה מגוררת מיובשת במלח, בדומה לריקוטה סַלַּטָה איטלקית (ריקוטה מומלחת). היחס בין החלב למי הגבינה הוא 7 עד 3 בדרך כלל.

היא מיוצרת בעיקר באי כרתים אך נפוצה ברחבי יוון. היא זהה בעצם לגבינת אנתוטירוס (Anthotyros) אם כי האחרון עשוי להכיל מעט חלב פרה. בקפריסין גבינה דומה ידועה בשם "אנארי" (Anari-Αναρή ביוונית, וגם בקפריסין הטורקית שם נקראת "לור" (Lor) בטורקית).

== הייצור ==
מיזיתרה עשויה מחלב כבשים גולמי (לא מפוסטר) או של עזים באופן הפשוט ביותר האפשרי: מביאים את החלב לרתיחה איטית למשך מספר דקות ולאחר מכן מקרישים אותו על ידי הוספת אנזים הגבנה או מי גבינה מאצוות ייצור גבינה קודמת או בצורה אחרת מוסיפים חומר חומצי כלשהו כגון מיץ לימון, חומץ או אפילו ענף עץ תאנה שבור טרי. ברגע שנוצרו הגרגירים המוקרשים הם נמזגים לתוך שקית בד גבינה ונתלים לניקוז המים. ניתן להשתמש במי הגבינה שנוטף מהשקית כדי לקרוץ כאמור את המנה הבאה של מיזיתרה. לאחר מספר ימים נוצרת עיסת מיזיתרה מתוקה, לחה ורכה שמעוצבת בצורת שקית התלייה עם תחתית מעוגלת וחלק עליון חרוטי ומקומט. בשלב זה הגבינה הגולמית נקרא "מתוקה" או "מיזיתרה טריה" וניתן לאכול אותה כך או לעיתים קרובות לאפות ממנה פשטידות.

== קסינומיזיתרה ==
מיזיתרה שמומלחת ומתיישנת הופכת יבשה יותר, צפופה יותר, מלוחה וחמוצה יותר.<ref>Facaros, Dana; Pauls, Michael (2003). Cadogan Guide: Crete. New Holland Publishers, </ref> הקסינומיזיתרה הזו (שפירושה מיזיתרה חמוצה) מגוררת לעיתים קרובות.

== הגשה ==
ייצור מיזיתרה מיושנת ב[[אכאיה פלופונסוס]]
הגבינה רכה, לבנה כשלג, קרמית ולחה. מכיוון שלא מוסיפים מלח למיזיתרה יש לה טעם כמעט מתוק וחלבי. אוכלים אותה כקינוח עם דבש או כמזה עם זיתים ועגבנייה. היא משמשת כגבינה שולחנית, כמו גם בסלטים, מאפים ובאפייה, בעיקר של פשטידות גבינה קטנות (בגודל חופן) ובפיתה ספאקיאני (פשטידה מאזור ספאקיה).

בצורתה המלוחה והמיושן היא נחשבת לגבינה המגוררת פאר אקסלנס של המטבח היווני, ומתאימה במיוחד לזילוף מעל פסטה חמה.

== טופונימיה (תורת שם המקום) ==
העיירה מיסטרס לוקחת את שמה מגבעה בצורת חרוט, הנקראת מיזיתרה בגלל הדמיון שלה לגבינה (סטיבן רנצ'מן, אלפבית מטייל, "מורה").

== ראו גם ==
* רשימת גבינות
* המטבח של יוון
* מנורי - עוד גבינת כבשים יוונית, בטעם דומה, לא יבשה כמו מיזיטרה
== הערות שוליים ==

קטגוריה:גבינות עיזים
קטגוריה:גבינות כבשים
חוזה חברתי חדש

חוזה חברתי חדש (הולנדית: Nieuw Sociaal Contract) היא מפלגה פוליטית בהולנד שהושקה והובלה על ידי פיטר אומטזיכט.<ref name="Tubantia 230820"></ref> המפלגה מתמקדת בנושאים של ממשל תקין ורווחה.<ref name="Pieteromtzigt 230820"></ref>

== היסטוריה ==
בתחילת 2021 כתב אומטזיכט את המנשר A New Social Contract<ref></ref> עם רעיונות למפלגה הנוצרית דמוקרטית (CDA), שעבורה כיהן בבית הנבחרים באותה תקופה.<ref name="Interruptie 210522"></ref> לאחר סכסוך עם מפלגתו על מינויו של וופקה הוקסטרה למנהיג המפלגה<ref></ref> והערה שדלפה במהלך כינון הקבינט 2021–2022, הוא נפרד מה-CDA ביוני 2021 והמשיך בתור סיעה של איש אחד בספטמבר אותה שנה.<ref name="NOS 230820"></ref>

לאחר שהוכרזו הבחירות הכלליות בהולנד ב-2023 בעקבות נפילת הקבינט הרביעי של מארק רוטה, אומטזיכט הקים את "חוזה חברתי חדש" (NSC) ב-19 באוגוסט 2023.<ref name="Tubantia 230820" /> המניפסט של 2021 שלו שימש בסיס למצע המפלגה החדשה.<ref name="Pieteromtzigt 230820" /> ב-20 באוגוסט 2023 הודיע שהוא לא שואף לכך ש-NSC תהפוך למפלגה הגדולה ביותר בבחירות הכלליות בנובמבר אותה שנה. אם זה אכן יקרה, הוא לא רצה להיות ראש ממשלה, אלא להישאר בבית הנבחרים כמנהיג פרלמנטרי.<ref name="NOS 230820" /> לאחר הצגת רשימת המועמדים של המפלגה, אומטזיכט כבר לא שלל את ראשות הממשלה.<ref></ref>

== אידאולוגיה ועמדות ==
NSC תוארה על ידי מתנגדים כאנטי-ממסדית,<ref name="Express 20230921"></ref><ref></ref><ref></ref> וכן כדמוקרטית נוצרית<ref></ref><ref name="Montesquieu 230828"></ref>, וקרובה לקהילתנות.<ref name="Montesquieu 230828" /> סעיף 2 בתקנון המפלגה מדבר על "אחריות אישית, משפחה וקהילות ורכוש פרטי מבוזר" כעקרון מכונן, בעוד שתוכנית עקרונות נלווית מזכירה גם מושגים הכוללים פרסונאליזם, אתיקה של מידות וכלכלת שוק חברתית.<ref></ref> המפלגה מבקרת גם את הנאו-ליברליזם ומאמינה שיש לרסן את הנטיות הנאו-ליברליות בכלכלה ההולנדית.<ref name="guardian_1"></ref>

==קישורים חיצוניים==
* 

== הערות שוליים ==

קטגוריה:הולנד: מפלגות
מרחב נגב

שוטרי יס"מ נגב מאבטחים קלפיות הצבעה ביום הבחירות
מרחב נגב הוא אחד משלושת המרחבים של מחוז הדרום של משטרת ישראל והגדול בהם. שטח הפעולה שבאחריות המרחב מתפרס בצפון מערב – נתיבות, בדרום – מצפה רמון, במזרח – עין בוקק ומלונות ים המלח.

מרחב נגב חולש על שטח המהווה כ-60% משטח מדינת ישראל וכתוצאה מכך מתמודד עם אתגרים רבים, בהם: סיכול הברחות סמים ונשק מהגבולות הארוכים עם מצרים וירדן למדינת ישראל; חילוץ מטיילים; הסדרת ההתיישבות הבדואית; פ

עילות משטרתית בחברה רב־תרבותית ושמירה על הביטחון האישי של האזרח.

מטה המרחב שוכן בשדרות טוביהו 95 באר שבע. מפקד המרחב הנוכחי הוא תת ניצב אפי שימן.

== תחנות ==
במרחב נגב תשע תחנות:
{| class="wikitable"
|+
!תחנה
!כתובת
!תחום בגזרת התחנה
|-
|באר שבע
|הרצל 30
|באר שבע, חצרים
|-
|נתיבות
|מלכי ישראל 77
|נתיבות, שדה צבי, פעמי תש"ז, קלחים, אשבול, מבועים, ניר עקיבא, ניר משה, שבי דרום, תלמי ביל"ו, זרועה, יושיביה, בית הגדי, תקומה, שיבולים, שרשרת, גבעולים, מלילות, תקומה, זמרת, שובה, תושיה, שוקדה, עלומים
|-
|עיירות
|צומת שוקת
|תל שבע, עומר, לקייה, חורה, יתיר, שני, מיתר, כרמים, להב, דבירה, שומריה ויישובי הפזורה הבדואית
|-
|ערד
|יהודה 45
|ערד, מפעלי ים המלח, עין בוקק, עין גדי, נווה זוהר, נאות הכיכר, עין תמר
|-
|שגב שלום
|אחמד זויל 1
|שגב שלום, נאות חובב, ביר הדאג', רביבים, רתמים, משאבי שדה, טללים, אשלים, שיזף, רוח מדבר, כמהין, ניצנה, באר מילכה, ניצני סיני, עזוז
|-
|דימונה
|שדרות הרצל פינת מ"ד המעפילים
|דימונה, מצפה רמון, ירוחם, מרחב עם, מדרשת בן-גוריון, שדה בוקר, פארן, צוקים, צופר, ספיר, עין יהב, עידן, חצבה, עיר אובות
|-
|רהט
|עומאר אל מוכתאר 1
|רהט, להבים, משמר הנגב, גבעות בר, שובל, בית קמה
|-
|אופקים
|הרצל 1
|בני נצרים, נווה, שלומית, יבול, אבשלום, דקל, תלמי יוסף, שדי אברהם, יתד, פרי גן, ניר יצחק, סופה, כרם שלום, חולית, ישע, עמיעוז, מבטחים, תלמי אליהו, אוהד, צוחר, גבולות, עין הבשור, מגן, ניר עוז, נירים, עין השלושה, כיסופים, רעים, בארי, צאלים, אורים, פטיש, מסלול, רנן, פדויים, בטחה, גילת, תפרח, אשל הנשיא ואופקים
|-
|ערעור
|שכונה 5 מתחם 900
|כסייפה, ערערה בנגב, נבטים ויישובי הפזורה הבדואית
|}

== הערות שוליים ==

קטגוריה:מרחבי משטרת ישראל
קטגוריה:מחוז הדרום (משטרה)
אנתוטירוס

אנתוטירוס (ביוונית: Ανθότυρος) (Anthotyro ביוונית מודרנית, "גבינה פרחונית") היא גבינה טרייה מסורתית.

== סוגים ==
יש אנתוטירוס יבשה ואנתוטירוס טריה. אנתוטירוס יבשה היא גבינה בשלה הדומה למיזיתרה, עשויה מחלב וממי גבינה של כבשים או עיזים, לפעמים בשילוב.<ref></ref> היחס בין החלב למי גבינה הוא בדרך כלל 9 ל-1. על פי רוב הגבינה המוגמרת היא בצורת קונוס קטום, אך כאשר נשלחת במכולות היא עלול להתפורר. היא יכולה להיות מחלב לא מפוסטר, במקום שהחוק מתיר זאת.

== הייצור ==
החלב מחומם בטמפרטורה מתונה במשך עשר דקות ולאחר מכן מוסיפים אנזים הגבנה ומלח, תוך כדי ערבוב. את התערובת משאירים במיכלים רדודים גדולים וכתוצאה מכך נוצרת חלקית תערובת רזה. למחרת, מוסיפים מלח לתערובת, ולאחר מכן יוצקים לתוך סלסילה דרך בד טול ומשארים לניקוז. מוסיפים מלח כל יום במשך שלושה עד ארבעה ימים נוספים. בשלב זה הגבינה עדיין טרייה, אך פחות רכה. אם משאירים אותה להתיישן, לעיתים קרובות מוסיפים מלח סמיך, כדי לכסות את החלק החיצוני.

הגרסה הטרייה היא יבשה, לבנה, רכה או עם קשיחות בינונית, עם טעם מתוק, קרמי, ללא קליפה חיצונית וללא מלח.<ref name="jfp"><templatestyles src="Module:Citation/CS1/styles.css"></templatestyles><cite class="citation journal cs1" id="CITEREFPapageorgiou,_Demetrios_M.Bori,_MinaMantis,_Antonios1996">Papageorgiou, Demetrios M.; Bori, Mina; Mantis, Antonios (1996). </cite></ref> אפשר לאכול אותה לארוחת בוקר עם דבש ופירות, או במנות מלוחות עם שמן, עגבניות ועשבי בר. הגרסה היבשה היא קשה, יבשה, לבנה ומלוחה; יכול להיות לה ריח חזק הדומה לשרי. אפשר לאכול אותה על ספגטי או סלטים.

אנתוטירוס מיוצרת ביוון, בדרך כלל בתארקיה, מקדוניה, האיים היוניים וכרתים.<ref>[https://www.cheese.com/anthotyro/ Anthotyros] Cheese.com. </ref>

== ראו גם ==
* רשימת גבינות
* המטבח של יוון

== הערות שוליים ==

קטגוריה:גבינות כבשים
קטגוריה:גבינות עיזים
אחינו כל בית ישראל

"אחינו כל בית ישראל" היא תפילה יהודית, המופיעה בנוסח אשכנז ונוסח ספרד כחלק מתפילת שחרית בשני וחמישי כחלק מאמירת ארבעה "יהי רצון" לאחר קריאת התורה.

== תוכן מקור התפילה ==
התפילה כוללת בקשה מאלוהים ("המקום") שיציל את כל היהודים שנמצאים בצרה בכל מקום שהם, והיא מדגישה בעיקר את הבקשה לשחרורם של אנשים הנתונים בשבי. היא מסיימת בבקשה שההצלה תתרחש עכשיו, במהרה ובקרוב (בארמית: "השתא בעגלא ובזמן קריב").

התפילה מופיעה כבר בסדר רב עמרם גאון ובמחזור ויטרי וכנראה חוברה בתקופת הגאונים. בסדר רב עמרם גאון ובאבודרהם היא מופיעה (יחד עם ארבעת "יהי רצון") בשבת מברכים (השבת שלפני ראש חודש שבה מברכים את החודש) כחלק מברכת החודש. במחזור ויטרי היא מופיעה בתפילת מנחה של שבת. 

בפועל, המנהג היום הוא לאמרה בימי חול, ולא בשבת (בנוסח הספרדים נאמרים ארבעה "יהי רצון" בשבת, אך לא נאמרת אחריהם תפילת "אחינו"), אולי מפני שתפילה זו עוסקת בצרות שאין להזכירם בשבת.

בשנת תרע"ד, בזמן מלחמת העולם הראשונה, התקינו בכמה קהילות שכל הקהל יאמר את התפילה הזו ולא רק שליח הציבור. בהמשך, המנהג הזה התפשט בכל תפוצות ישראל.

== בתרבות ==
קטע תפילה זה הולחן כשיר על ידי אייבי רוטנברג וזכה לביצועים רבים בהם של אברהם פריד, גלעד פוטולסקי ולהקת שלהבת באלבום הנשמה לך 2.

בזמן מלחמת חרבות ברזל השיר הפך לחלק משירי המלחמה בשל היקף החטופים הרבים בשביה, והושר על ידי חרדים מטלזסטון בזמן צעדת משפחות החטופים. בעקבות כך יצא השיר כקליפ בביצוע מחודש על ידי הזמר מוטי שטיינמץ מתוך אירועי סיום הש"ס של ארגון "דרשו" יחד עם מקהלות שירה ומלכות. גם ליאור נרקיס פרסם ביצוע של אחינו כל בית ישראל<ref></ref>, והוא דורג במקום השני במדיה פורסט<ref></ref>.

== קישורים חיצוניים ==
* באתר ויקיטקסט
* פרופ' אהרן קלרמן, [https://www.hemdat.ac.il/wp-content/uploads/2023/06/%D7%90%D7%9E%D7%99%D7%A8%D7%AA-%D7%99%D7%94%D7%99-%D7%A8%D7%A6%D7%95%D7%9F.pdf אמירת 'יהי רצון' ו'אחינו' אחר קריאת התורה], חמדעת, טז תשפ"ג.
* 

== הערות שוליים ==

קטגוריה:סינגלים מ-2023
קטגוריה:שירי ליאור נרקיס
קטגוריה:שירים בעברית
קטגוריה:שירי מלחמת חרבות ברזל
קטגוריה:שירים חסידיים
קטגוריה:תפילת שחרית
רות וינהובן

רות וינהובן (נולד 1942) הוא סוציולוג הולנד מחלוצי המחקר המדעי של האושר.

==ביוגרפיה==
וינהובן נולד בהאג. הוא קיבל תואר שני מאוניברסיטת ארסמוס ברוטרדם בסוציולוגיה בשנת 1969. בשנת 1984 הוא קיבל מאותו מוסד דוקטורט על עבודה בנושא "מצב האושר", בו עשה סינתזה של 245 מחקרים על האושר. על בסיס עבודתו הוא הקים מאגר מידע של מחקרים על אושר.

בשנים 1970–1990 הוא היה פעיל בדרישה לרפורמה בדיני הפלות.

==מחקר==
בשנת 1990 פרסם וינהובן מאמר בו יצא נגד התיאוריה ש"האושר הוא יחסי" ולא תלוי בתנאי החיים של האדם. הוא טען שתנאי חיים לא נעימים פוגעים בתחושת האושר, ועל כן שיפור בתנאי החיים משפרים את תחושת האושר לאורך זמן. כן טען שקשיי עבר אינם גורמים לתחושת אושר יותר גבוהה בעיתות רווחה ושאנשים באופן כללי הם בעלי השקפה חיובית על חייהם ולא נייטרלית. הוא טען שתאוריית "האושר הוא יחסי" נובעת מבלבול של אושר כולל שיש בו מרכיב התלוי במילוי צרכים ביו-פיזיולוגיים, עם שביעות רצון, הנובע מהשוואה עם מה שהאדם חושב היה אמור להיות.

במאמר משנת 2000 חילק וינהובן את המדדים השונים של איכות החיים לארבע קבוצות על פי שני מדדים: הזדמנויות אל מול תוצאות, וחיצוניות אל מול פנימיות. בהתאם הוא התייחס לארבעה מדדים שונים של איכות חיים:
# התאמת הסביבה לחיים (Livability of environment), הזדמנות חיצונית
# היכולת של האדם לחיות (Life-ability of the person), הזדמנות פנימית
# תועלת של החיים (utility of life), תוצאה חיצונית
# הערכה של החיים (Appreciation of life), תוצאה פנימית

וינהובן טען שלמעט הערכת החיים, שניתן לכמת על סולם יחיד של אושר, שאר המדדים אינם ניתנים לכימות במדד יחיד ובהתאם לא ניתן לתת מדד כולל לאיכות חיים.

==הערות שוליים==

קטגוריה:סוציולוגים הולנדים
קטגוריה:ילידי 1942
החלטה 2216 של מועצת הביטחון של האו"ם

החלטת מועצת הביטחון של האו"ם 2216 היא החלטה של מועצת הביטחון שעסקה במלחמת האזרחים בתימן, ההחלטה, שהתקבלה ב-14 באפריל 2015, קוראת להפסיק את האלימות ולהימנע מפעולות חד-צדדיות נוספות מצד כל המפלגות התימניות, בפרט החות'ים.

בהחלטה תמכו 14 מתוך 15 המדינות החברות במועצת הביטחון, בעוד שרק רוסיה נמנעה.

==ההחלטה==
ההחלטה הטילה "סנקציות על יחידים המערערים את יציבות תימן, וקראו לכל המפלגות התימניות, בפרט החות'ים, להפסיק את האלימות ולהימנע מפעולות חד-צדדיות נוספות שאיימו על המעבר הפוליטי".<ref name=":0"/>

המועצה דרשה כי "החות'ים ייסוגו מכל האזורים שנתפסו במהלך הסכסוך האחרון, לוותר על נשק שנתפס ממוסדות צבא וביטחון, לחדול מכל הפעולות הנופלות בלעדית בסמכותה של ממשלת תימן הלגיטימית וליישם באופן מלא את החלטות המועצה הקודמות".<ref name=":0"></ref>

== קישורים חיצוניים ==
* [https://undocs.org/S/RES/2216(2015) ההחלטה ב-undocs.org]

== הערות שוליים ==

2216
2216
קטגוריה:מלחמת האזרחים בתימן (2014 ואילך)
קטגוריה:2015 בתימן
מבצע חלוץ

מבצע חלוץ היה מבצע של סיירת מטכ"ל וחיל האוויר (טייסת 124) בעומק שטח מצרים בלילה בין 10–11 באוגוסט 1963. מבצע חלוץ, כשמו כן הוא, היה החלוץ בסדרה של מבצעים דומים שבאו בעקבותיו.<ref name=":0"></ref>

== רקע ==
ב-18 בפברואר 1960 הפתיעה מצרים את ישראל כאשר העבירה לסיני דיוויזיית שריון ושלוש חטיבות חי"ר. רק כעבור ארבעה ימים למדה ישראל על הפעולה המצרית משירותי מודיעין זרים. באותה עת כבר הגיע הכוח הקדמי של אוגדת השריון המצרית לאזור ג'בל ליבני. בתגובה, העלתה ישראל כוננות ותגברה כוחותיה בגבול מצרים (אירוע שנודע בשם כוננות רותם).

האירוע עורר בישראל ויכוחים וביקורת חריפה ביחס ליעילותה ולתפקודה של ההתרעה המודיעינית. היה ברור כי היה על המודיעין לדעת על המהלך המצרי זמן רב בטרם נרשמה תזוזת כוחות בצד המצרי. הנושא הסתיים ברפורמה משמעותית בנוהלי ההתרעה שהיו נהוגים במודיעין (בין היתר, החלו להפעיל את סיירת מטכ"ל לצורך זה).

ראש אמ"ן, מאיר עמית, הצליח לשכנע את ראש הממשלה ושר הביטחון, לוי אשכול בחשיבות המבצע ולהקצות לפרויקט תקציב יוצא דופן (אז!) של 2 מיליון דולר. היחידה הטכנולוגית של אמ"ן נזקקה לסכום זה על מנת לפתח את המערכות בהן נעשה שימוש במבצעים חלוץ, שרקרק ודומיהם<ref></ref>.

== תכנון ==
המבצע תוכנן על ידי אברהם ארנן (מייסדה של סיירת מטכ"ל ומפקדה הראשון) אשר קיבל על תכנונו (ועל תכנון מבצע שרקרק שבוצע אחריו) את פרס ביטחון ישראל.

== משתתפים ==
מפקד כח סיירת מטכ"ל במבצע היה סגן אהוד ברק (לימים מפקד סיירת מטכ"ל, ראש אמ"ן, הרמטכ"ל וראש הממשלה).

צוות המסוק (סיקורסקי S-58) במבצע היו מפקד הטייסת רס"ן אורי ירום (קברניט) וסרן רפאל סברון (נווט) אשר קיבלו את עיטור המופת על חלקם במבצע.

== המבצע ==
המבצע הוכיח את ההתכנות להנחית כח (וציוד מבצעי) הרחק בעומק שטח האויב ולהחזירו בשלום. בפועל – מעבר לטיסה ולהנחתה בשטח – לא בוצעה ככל הנראה על ידי אנשי סיירת מטכ"ל פעילות מבצעית של ממש.

== מבצעים מוטסים עוקבים ==
בעקבות מבצע חלוץ בוצעו המבצעים המוטסים הבאים:
* מבצע שרקרק
* מבצע שלדג
* מבצע נקר
* מבצע כחל
* מבצע ירגזי

== הערות שוליים ==

קטגוריה:1963 בישראל
קטגוריה:פעולות סיירת מטכ"ל
חלוץ
קטגוריה:פשיטות צה"ל במצרים
בוקונצ'יני

בוקונצ'יני (באיטלקית: Bocconcini; שפירושו: bocconcino, "פה קטן" וברבים פיות קטנים) הם כדורי גבינת מוצרלה קטנים. הכדורים הם גבינות עדינות חצי רכות, לבנות וללא קליפה, שמקורן בנאפולי ויוצרו פעם רק מחלב של תאו ים תיכוני איטלקי. כיום, הם עשויים בדרך כלל משילוב של חלב תאו וחלב פרה. בוקונצ'יני ארוזים במי גבינה או במים, בעלי מרקם ספוגי וסופגים טעמים.

== הייצור ==
מכינים אותה בשיטת פסטה פילאטה (באנגלית: Spun Paste, שהיא טכניקה לייצור משפחת גבינות איטלקיות המכונה גם "קרישה משוכה") על ידי טבילת גבשושית במים חמים או מי גבינה,<ref></ref> ולישה, משיכה ומתיחה. כל כדור גבינה היא בערך בגודל, צורה וצבע של ביצה קשה: אכן, שם חלופי שלה בשימוש הוא , כלומר "ביצי תאו". ניתן לרכוש גם בוקוצ'יני בייבי ("במביני"); זו גרסה קטנה יותר, בערך בגודל של ענבים גדולים או דובדבנים. גרסה קטנה יותר של זו ידועה גם בשם ciliegine<ref></ref> ("דובדבנים קטנים").

בוקונצ'יני במים של חלב תאו עדיין מיוצרים בנפות של נאפולי, קזרטה, וסלרנו, בשם "ביס עם קרם בתאו" (Bocconcini alla panna di bufala), בתהליך הכולל ערבוב מוצרלה של חלב תאו PDO טרי עם שמנת טרייה.

מיוצרים גם בוקונצ'יני מחלב פרה מלא, שבו תכולת הנוזל הגבוהה יותר, בהשוואה למוצרלה רגילה, מעניקה להם את העקביות הרכה של שמנת.

ניתן לקנות בוקונצ'יני ברוב הסופרמרקטים האיטלקיים. הם משמשים לעיתים קרובות בסלט קפרזה, או מוגשים ללוות פסטה.

== קישורים חיצוניים ==
* [http://www.lacasa.com.au/cheesemakingstepbystep.htm איך להכין בוקונצ'יני - מאויר צעד אחר צעד.]

== הערות שוליים ==

קטגוריה:המטבח הנאפוליטני
קטגוריה:גבינות איטלקיות
קטגוריה:גבינות לבנות
יהודה דון

יהודה דון (1930 – יוני 2017) היה כלכלן ישראלי ממייסדי המחלקה לכלכלה באוניברסיטת בר-אילן. התמחה בכלכלת פיתוח, כלכלה שיתופית והיסטוריה כלכלית של קהילות ישראל בתפוצות. מחבר פורה של ספרים ומאמרים בתחום התמחותו.

עד לפרישתו לגמלאות שימש פרופסור מן המניין במחלקה לכלכלה באוניברסיטת בר-אילן וכפרופסור אורח באוניברסיטאות ברחבי העולם. ולאחר פרישתו כפרופסור אמריטוס. הוא זכה בפרס שאנדור שייבר.

==קורות חיים==
נולד בבודפשט שבהונגריה ולמד במוסדות חינוך יהודיים. שרד את השואה ושנים אחדות לאחר המלחמה עלה לארץ ישראל.

אחרי מלחמת העצמאות החל את לימודיו ב בירושלים, ומשם המשיך ללימודים בבית הספר לכלכלה של לונדון.

בראשית שנות ה-60 של המאה ה-20 החל להרצות במחלקה לכלכלה של אוניברסיטת בר-אילן, מ-1977 כפרופסור, ולפי שיטת הניהול של האוניברסיטה, שימש כמה פעמים כראש המחלקה. במשך שנותיו באקדמיה כיהן כמרצה אורח גם באוניברסיטאות בארצות הברית (אוניברסיטת סן פרנסיסקו; ישיבה יוניברסיטי; אוניברסיטת הרווארד, 1979–1981; ואוניברסיטת בוסטון, 1982–1990), בהונגריה (אוניברסיטת בודפשט, 1994) ובאנגליה (בית הספר לכלכלה בלונדון, 1998).

ב-1997 פרש לגמלאות. ובמקביל החל ב-1998 שימש מרצה ב. וביוני 2017 נפטר ונקבר בבית העלמין ירקון.

בנו רמי דון משמש אף הוא פרופסור באוניברסיטת בר-אילן, בפקולטה למדעי החיים ע"ש גודמן.

בנו יעקב דון נרצח בנובמבר 2015 ב.

==קישורים חיצוניים==
* [https://www.biupress.co.il/index.php?dir=site&page=author&op=item&cs=385 יהודה דון], באתר הוצאת הספרים של אוניברסיטת בר-אילן
* [https://econ.biu.ac.il/en/don Professor Emeritus Yehuda Don], באתר המחלקה לכלכלה באוניברסיטת בר-אילן 

==הערות שוליים==

קטגוריה:כלכלנים ישראלים
קטגוריה:סגל אוניברסיטת בר-אילן: כלכלה
קטגוריה:בוגרי האוניברסיטה העברית בירושלים
קטגוריה:בוגרי בית הספר לכלכלה של לונדון
קטגוריה:יהודים הונגרים
קטגוריה:ניצולי השואה: הונגריה
קטגוריה:אבות שכולים: נפגעי פעולות האיבה
קפלוטירי

קפלוטירי (ביוונית: κεφαλοτύρι; בטורקית: Talar peyniri; באנגלית: Kefalotyri) היא גבינה לבנה קשה ומלוחה העשויה מחלב כבשים או מחלב עיזים (או משניהם) ביוון ובקפריסין . גבינה דומה Kefalograviera, עשויה גם היא מחלב כבשים או עיזים (או משניהם), נמכרת לפעמים מחוץ ליוון ולקפריסין כקפלוטירי.<ref name="Cheese Companion">Ridgway, J., The Cheese Companion (2002), </ref> בהתאם לתערובת החלב המשמשת בתהליך, הצבע יכול להשתנות בין צהוב ללבן.

== מאפיינים ==
זוהי גבינה קשה מאוד. קפלוטירי ניתן לצרוך כמות שהיא, לטגן בשמן זית למנה הנקראת סאגאנקי (Saganaki), או להוסיף למאכלים כמו מנות פסטה, בשר או ירקות מבושלים, והיא מתאימה במיוחד כגבינה מגוררת.<ref>Hoffman, Susanna. 2004. The Olive and the Caper: Adventures in Greek Cooking. Workman Publishing. . p.28</ref> היא משמשת גם יחד עם גבינת פטה ברוב המוחלט של המתכונים של ספנקופיטה, ומתכונים רבים מציעים להחליף עם פקורינו רומנו או פרמזן אם לא ניתן להשיג קפלוטירי. זוהי גבינה פופולרית וידועה, המבססת את שורשיה ביוון בתקופה הביזנטית.<ref name="Ency-Chs">Harbutt, J., The World Encyclopedia of Cheese (2006), </ref> ניתן למצוא אותה בכמה חנויות גורמה או מתמחות במדינות אחרות. לגבינות צעירות לוקח חודשיים-שלושה להבשיל. קפלוטירי מיושנת, בן שנה ומעלה, יבש יותר עם טעם חזק יותר, וניתן לאכול אותו כמזה עם אוזו, או לגרר על מזון.<ref></ref>

== הערות שוליים ==

קטגוריה:גבינות כבשים
קטגוריה:גבינות עיזים
קטגוריה:המטבח הקפריסאי
ואחאקה (גבינה)

גבינת ואחאקה (בספרדית: Oaxaca), המכונה גם quesillo ו-queso de hebra, היא גבינה לבנה, חצי קשה, דלת שומן שמקורה במקסיקו. היא דומה למונטריי ג'ק לא מיושן, אבל עם מרקם דומה למוצרלה או גבינת מחרוזת (צמות גבינה קלועות).<ref></ref>

== היסטוריה ==
הגבינה נקראת על שם מדינת ואחאקה בדרום מקסיקו, שם היא נוצרה לראשונה. תהליך ייצור גבינת המחרוזת (צמות גבינה קלועות) הובא למקסיקו על ידי חברי המסדר הדומיניקני שהתיישבו בוואחאקה. הגבינה זמינה במספר צורות.

השם "quesillo" הוא זה שניתן על ידי האזור שבו היה מקורו, ואז היא אימצה את השם גבינת ואחאקה, ההבדל האמיתי היחיד הוא היכן יוצר מוצר החלב הזה או היכן הוא נרכש, אבל במהותו היא אותה הגבינה.<ref></ref> עם זאת, יש הסבורים שעדיף להשאיר את השם גבינת ואחאקה מכיוון שהגבינה הזו תהפוך את מדינת ואחאקה למפורסמת מחוץ למקסיקו, וכמו גבינת מנצ'גו, גבינת גאודה או אחרות, השם ישויך בסופו של דבר למקום מסוים.<ref></ref>

== ייצור ==
מעט פחות מ-30,000 טונות של גבינת ואחאקה יוצרו במקסיקו בשנת 2020.<ref></ref> חלק ניכר ממנה מגיע ממדינת ואחאקה, הממוקמת כאמור בדרום מקסיקו. תהליך הייצור מסובך וכולל מתיחת הגבינה לסרטים ארוכים וגלגולה כמו כדור חוט בתהליך הפסטה פילאטה. גבינה נוספת המיוצרת בשיטה זו היא המוצרלה, אם כי התהליך הסופי של גבינת ואחאקה דומה יותר לגבינות הקלועות האחרות.<ref></ref>

== שימושים ==
Queso Oaxaca (גבינת ואחאקה) נמצאת בשימוש נרחב במטבח המקסיקני, במיוחד בקסדיה ובאמפנדה, שם הגבינה מומסת ומוסיפים לה מרכיבים נוספים, כגון הויטלאקוצ'ה (סוג של תירס) ופרחי קישואים, למילוי.<ref></ref>

== מחוץ למקסיקו ==
מבלבלים לעיתים קרובות את גבינת ואחאקה עם גבינת אסאדֵרו (queso asadero), גבינה המיוצרת במדינת צ'יוואווה הצפונית. הן דומות במרקם, אבל מיוצרות בשיטות שונות, מה שהופך את גבינת ואחאקה לחה יותר.<ref></ref> בקוסטה ריקה, היא ידועה בשם queso palmito. השם נובע מהדמיון לעקביות החוטית של לבבות הדקל (פלמיטו).<ref></ref><ref name="ucrpalmito"></ref> בניקרגואה, הונדורס, קולומביה ואל סלבדור, הגבינה ידועה בשם quesillo.

== גלריה ==
<gallery>
Empanada flor de Calabeza.jpg|מאכל מקסיקני עם גבינת ואחאקה (אמפנדה)
Tlayuda con Quesillo, Oaxaca.jpg|מאכל שעליו עגבניות וצמות גבינה ואחאקה
</gallery>

== ראו גם ==
* גבינות של מקסיקו
* רשימה של גבינות מתיחה
* מטבח Oaxacan

== לקריאה נוספת ==
* 

== קישורים חיצוניים ==

== הערות שוליים ==
אמין חזבאווי

מוחמד אמין חזבאווי (בפרסית: محمد امین حزباوی; נולד ב-6 במאי 2003 באהוואז שבאיראן) הוא כדורגלן איראני המשחק בעמדת הבלם בקבוצת א-סד מליגת העל הקטרית ובנבחרת איראן.

== קריירת מועדונים ==
חזבאווי גדל במחלקת הנוער של פולאד. הוא ערך 18 הופעות ליגה במדי הקבוצה הבוגרת של המועדון במסגרת ליגת העל האיראנית, וערך גם שתי הופעות במסגרת ליגת האלופות האסיאתית בעונת .

ב-25 במאי 2023 חתם על חוזה לחמש שנים בא-סד מליגת העל הקטרית.

== קריירה בין-לאומית ==
ב-23 במרץ 2023 ערך חזבאווי את הופעת הבכורה שלו בנבחרת איראן, בתיקו 1-1 נגד נבחרת רוסיה במשחק ידידות.

== הערות שוליים ==

==קישורים חיצוניים==

קטגוריה:כדורגלנים איראנים
קטגוריה:בלמי כדורגל איראנים
קטגוריה:כדורגלני א-סד
קטגוריה:כדורגלני נבחרת איראן
קטגוריה:ספורטאים איראנים בקטר
קטגוריה:ילידי 2003
רומנו פלוריאני מוסוליני

רומנו בניטו פלוריאני מוסוליני<ref name="tt" /> (באיטלקית: Romano Benito Floriani Mussolini; נולד ב-27 בינואר 2003<ref></ref>), או כפי שמכונה בתקשורת האיטלקית מוסוליני ג'וניור (),<ref></ref> הוא כדורגלן איטלקי, המשחק בעמדת המגן הימני או הקשר הימני בקבוצה פסקארה מסרייה ג' (בית ב'), בהשאלה מלאציו.

הוא בנו של הפוליטיקאית אלסנדרה מוסוליני, נכדו של הפסנתרן רומנו מוסוליני ונינו של מנהיג איטליה הפשיסטית בניטו מוסוליני.

== ראשית חייו ==
פלוריאני מוסוליני נולד בשנת 2003, בנם השלישי של מאורו פלוריאני ואלסנדרה מוסוליני.<ref name="s"></ref><ref name="dg"></ref> סבו, רומנו מוסוליני, היה פסנתרן, וסבא רבא שלו היה הרודן בניטו מוסוליני.<ref name="g"></ref> דודה רבתא שלו היא השחקנית סופיה לורן.

כתוצאה מכך, יש לו שם משפחה כפול.<ref name="dg" /> זהו דבר חריג ביחס לנורמות השם באיטליה, כאשר הרשויות האזרחיות האיטלקיות והכנסייה הקתולית הרומית נדרשו לאשר זאת בעת טבילתו לנצרות, שכן באותה תקופה נאסר בדרך כלל על מתן שם משפחה כפול לפי החוק האיטלקי.<ref name=tt></ref><ref></ref>

== קריירה ==
הקריירה המקצועית של פלוריאני מוסוליני החלה בקבוצות הנוער של אסוצ'אציונה ספורטיבה רומא, לפני שעבר לשחק בסוצ'ייטה ספורטיבה לאציו בגיל 13.<ref name="s" /><ref></ref> בעודו בלאציו, הוא הושאל למועדון החובבים ויגור פרקונטי.<ref></ref> זאת, לאחר שלא היו לו כלל דקות משחק בלאציו במשך שנתיים, עד הופעת הבכורה שלו בנבחרת עד גיל 17.<ref name="a"></ref>

כשנשאל אם שם משפחתו של השחקן, פלוריאני מוסוליני, עלול להשפיע לרעה על דקות המשחק שיקבל, ענה מאמן הנוער של לאציו, מאורו ביאנצ'סי, "שם המשפחה המכביד? מעולם לא דיברתי עם ההורים שלו, והדבר היחיד שחשוב הוא האם לשחקן מגיע לשחק. ותו לא".<ref name="g" /> במרץ 2021, פלוריאני מוסוליני חתם על חוזה מקצועי בקבוצה הבוגרת של לאציו, עד שנת 2024.<ref></ref>

ב-24 באוקטובר 2021, הוא שובץ בפעם הראשונה בהרכב הבוגרים של לאציו, כמחליף במשחק בסרייה א' נגד הלאס ורונה, אם כי לבסוף הוא לא השתתף במשחק.<ref></ref>

ב-3 באוגוסט 2023, לאציו הודיעה על השאלתו לקבוצה פסקארה מסרייה ג', שמאמנה הוא זדנק זמאן, הבעלים לשעבר של פסקארה.<ref></ref>

== חיים אישיים ==
פלוריאני מוסוליני זכה לתשומת לב לאחר שהופיע בטלוויזיה עם אימו בפורמט האיטלקי של "רוקדים עם כוכבים" .<ref></ref> על אף שם משפחתו וייחוסו המשפחתי, פלוריאני מוסוליני הצהיר כי אין לו עניין בפוליטיקה.<ref name="g" /><ref></ref> הוא למד בבית הספר הבינלאומי הבריטי ע"ש סנט ג'ורג' שבעיר רומא, וחתם בלאציו במהלך הלימודים במקום.<ref name="g" />

== קישורים חיצוניים ==
* [https://www.sslazio.it/en/player/romano-floriani פרופיל רשמי], באתר לאציו

== הערות שוליים ==

קטגוריה:כדורגלני לאציו
קטגוריה:כדורגלני פסקארה
קטגוריה:כדורגלני רומא
קטגוריה:כדורגלנים איטלקים
קטגוריה:מגני כדורגל איטלקים
קטגוריה:משפחת מוסוליני
קטגוריה:קשרי כדורגל איטלקים
קטגוריה:רומא: אישים
קטגוריה:איטלקים שנולדו ב-2003
גלי-דנה זינגר

גלי-דנה זינגר (נולדה ב-23 באפריל 1962) היא משוררת, מתרגמת ועורכת את "נקודתיים", כתב-עת דו-לשוני עברי-רוסי (יחד עם נקודא זינגר). השתתפה בשישה פסטיבלים לשירה ישראלית במטולה, פעמיים בפסטיבל הבינלאומי למשוררים בירושלים ובביאנלה הבינלאומית של המשוררים במוסקבה ב-2003 וב-2005<ref></ref>. שיריה פורסמו בכתבי עת ספרותיים בעברית בישראל, וכן תורגמו לאנגלית, ליידיש ולגרוזינית והופיעו ברוסיה ובאירופה.

נולדה בסנט-פטרבורג שברוסיה. גלי-דנה זינגר עוסקת גם באמנות ויזואלית, בצילום ובאיור ספרים. הציגה בתערוכות, ביניהן בתערוכת איורים לספרי ילדים באגף הנוער של מוזיאון ישראל (עם בעלה נקודא זינגר)<ref></ref>.

ברוסיה למדה במכון לתיאטרון, למוזיקה ולקולנוע<ref></ref>.

מתגוררת בירושלים מאז עלייתה לישראל ב-1988.

== ספריה ==
* לחשוב: נהר: שירים (תל אביב: הקיבוץ המאוחד, 2000)
* שירים עיוורים (תל אביב: הקיבוץ המאוחד, 2002)
* צורף מקרים: שירים (רעננה: אבן חושן, תשס"ז 2006)

=== בעריכתה ===
* שיח משוררים: אנתולוגיה דו-לשונית של תרגומים עבריים לשירה הנכתבת בישראל בשפה הרוסית / בשיתוף עם פטר קריקסונוב (תל אביב: הקיבוץ המאוחד, 1999)

== פרסים ==
* 1996 - פרס שר הקליטה לכותבים בשפות זרות
* 2000 - פרס "שירה - 2000" בפסטיבל משוררים במטולה
* 2004 - פרס היצירה לסופרים עבריים על-שם ראש הממשלה לוי אשכול

== לקריאה נוספת ==
* רומן כצמן, 'מחשבתי רעבה': על שירתה העברית של גלי־דנה זינגר, מחקרי ירושלים בספרות עברית, תש"ף, עמ' 565–601<ref></ref>

== קישורים חיצוניים ==
* 
* [https://sites.google.com/site/galidanasinger/home האתר של גלי-דנה זינגר]
* 
* 
* 
* 
* [https://blogs.bananot.co.il/137/ גלי-דנה זינגר] באתר בננות
* [https://nekudataim.wordpress.com/ אתר נקודתיים]
* 
* [https://cms.education.gov.il/NR/rdonlyres/6AFD241C-5247-4CF2-A167-B597A9EB932B/85583/08.pdf ראיון עם המשוררת והמתרגמת גלי-דנה זינגר], הד האולפן החדש, סתיו 2008

== הערות שוליים ==

קטגוריה:משוררים יהודים
קטגוריה:מתרגמים רוסים
קטגוריה:מתרגמים ישראלים
קטגוריה:מתרגמים מרוסית
קטגוריה:מתרגמים לרוסית
קטגוריה:מתרגמים מעברית
קטגוריה:מתרגמים לעברית
קטגוריה:משוררים ישראלים
קטגוריה:משוררות ישראליות
קטגוריה:משוררות רוסיות
קטגוריה:פעילים ציונים ברוסיה
קטגוריה:משוררים כותבי עברית
קטגוריה:סופרות יהודיות
קטגוריה:ישראליות ילידות רוסיה
קטגוריה:ישראלים ילידי רוסיה
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות שנולדו ב-1962
קטגוריה:ישראלים שנולדו ב-1962
שרה חפרי אפלל

שרה חפרי אפלל (נולדה ב-1948) היא סופרת ישראלית.

== ביוגרפיה ==
שרה חפרי אפלל גדלה באיילת השחר. מוסמכת האוניברסיטה העברית במדעי הרוח. עבדה כמורה בתיכון.

כתבה עבודת גמר לתואר שני: שיר הזמר הישראלי משוחח עם המקרא, ירושלים תשנ"ה<ref></ref>.

== ספריה ==
*גברתנו של המגדל (ספרית פועלים, 1996)
*שושנה (זמורה ביתן, 1999)
*מה שידעה השמש (ידיעות ספרים, 2006)
*המפה הפנימית (כרמל, 2023)

== פרסים ==
* ספרה גברתנו של המגדל זכה מטעם משרד המדע והאמנות לעידוד ספרי ביכורים<ref></ref>
* פרס קרן אולשוונג לספרות (מטעם האפוטרופוס הכללי)<ref></ref>
* פרס היצירה לסופרים עבריים על שם לוי אשכול (2004)

== קישורים חיצוניים ==
* 
* 
* 
* [https://www.text.org.il/index.php?book=06010918 ביקורת על הספר מה שידעה השמש] באתר טקסט, ספטמבר 2006
* [https://www.google.co.il/search?tbo=p&tbm=bks&q=inauthor:%22שרה+חפרי-אפלל%22 שרה חפרי-אפלל] באתר גוגל ספרים
* [https://ayelet1.localtimeline.com/index.php?option=com_localstory&view=event&tmpl=component&id=169&lang=he#showAsset-image-10829 תמונות מארכיון קיבוץ איילת-השחר]
* שרה חפרי־אפלל, [https://www.haaretz.co.il/search-results?q=שרה+חפרי־אפלל כתבות] באתר הארץ

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1948
קטגוריה:ישראלים שנולדו ב-1948
חטיבת הזיהוי הפלילי

חטיבת הזיהוי הפלילי היא יחידה במשטרת ישראל האחראית על ביצוע בדיקות מדעיות למוצגים שאותרו בזירות עבירה והפקת חוות דעת מומחה, לצורך ביסוס ראיות פורנזיות במסגרת החקירה הפלילית. ייעודה של חטיבת הזיהוי הפלילי הוא לפתח ולקדם את תחום הזיהוי הפלילי כדי להגביר את יעילותם של הליכי חקירה והעמדה לדין. כמו כן, שוטרי חטיבת הזיהוי הפלילי פרוסים במעבדות מז"פ במטה הארצי ובשלוחות ברחבי הארץ. מומחי מז"פ מייעצים ומסייעים בתחום עיסוקם לגופי ביטחון ומוסדות שלטון.<ref name=":0"></ref>

== מבנה ==
החטיבה מחולקת למספר יחידות:<ref name=":0" />
* מעבדת מאגר טביעות אצבע (ט"א) – אחראית ניהול מאגר טביעות האצבע של משטרת ישראל ומסייעת בזיהוי חללים בעקבות אירועי פיגוע או אסונות רבי נפגעים.
* מעבדה לפיתוח טביעות אצבע – אחראית על פיתוח טביעות אצבע סמויות בזירות עבירה.
* מעבדת מאגר דנ"א (DNA) – מנהלת את מאגר הדנ"א של משטרת ישראל והשוואה בין פרופילי דנ"א מזירות עבירה. כמו כן מסייעת בזיהוי חללים אלמוניים.
* מעבדת דנ"א וביולוגיה – אחראית על איתור חומר ביולוגי והפקת פרופילי דנ"א מזירות עבירה, והעברתם למאגר לביצוע חיפוש.
* מעבדה לראיה דיגיטלית – אחראית על מאגר התצלומים המשטרתי, על תחום הקלסתרונים, זיהוי פנים ביומטרי ובדיקת דמיון בין תמונות.
* מעבדת סמים ארצית – אחראית על בדיקת מוצגים החשודים כמכילים סמים, וחומרים מסכנים.
* מעבדת סימנים וחומרים – אחראית על השוואת עקבות נעליים וצמיגים, בדיקות למציאת שרידי ירי על מוצגים וחשודים, ובדיקות להערכת מרחקי ירי וקביעת חורי ירי במוצג.
* מעבדת נשק – בדיקות לזיהוי ולהשוואה של תחמושת וכלי ירייה מכל אירועי הירי, וזיהוי כלי נשק ותחמושת והשוואה בין קליעים או תרמילים שנורו מכלִי נשק.
* מעבדת מסמכים – אחראית על השוואה בין כתב יד שכותבו אינו ידוע, בדיקת מהימנות של תעודות שונות, גילוי זיופים, ובדיקת שטרות כסף החשודים כמזויפים.
* מדור זיהוי חללים – עוסק בזיהוי חללים בשגרה ובאירועי רבי נפגעים.
* מדור פסיכולוגיה חקירתית – אחראית על ביצוע בדיקות פוליגרף, ראיון קוגניטיבי, פרופילאות ופעולות נוספות בתחומי הפסיכולוגיה החקירתית.

== הערות שוליים ==

קטגוריה:יחידות משטרת ישראל
קטגוריה:זיהוי פלילי
יו יה

"יו יה" הוא שיר רוק שכתבו דני סנדרסון ואלון אולארצ'יק, הלחינו סנדרסון ויצחק קלפטר וביצעה להקת כוורת. השיר נכלל באלבומה הראשון של הלהקה, "סיפורי פוגי", שיצא לאור בנובמבר 1973. השיר בוצע לראושנה מול קבוצות של חיילים. לקראת סיבוב ההופעות של הלהקה בארצות הברית ב-1976, חיבר סנדרסון גרסה לועזית לשיר.

==מילים==
מילות השיר "יו יה" כוללות בסיפורים קצרים, שבסופן באים ביטויים היתוליים:
* הסיפור הראשון מדבר על אסיר שעומד להיענש בעונש מוות על כיסא חשמלי. הוא תוהה האם הוא יוכל לשבת על כיסא אחר ולהינצל, ומשתמש בביטוי "משנה מקום משנה מזל".
* הסיפור השני מספר על דוור שפוטר מעבודתו כיוון שלקח מכתבים לא לו, ומשתמש בביטוי "יש סוף לכל דוור", פרפרזה לביטוי "יש סוף לכל דבר".
* הסיפור השלישי מספר על אדם עצל שהלך לנמלה אך לא למד ממנה דבר, בהתבסס על הביטוי "לך אל הנמלה, עצל, ראה דרכיה - וחכם".
* הסיפור הרביעי מספר על שני אנשים שבאו לעזרתו של איש שעמד לטבוע, וטבעו אף הם. הסיפור משתמש בביטוי "טובעים השניים מן האחד", פרפרזה לביטוי "טובים השניים מן האחד".

==גרסאות כיסוי==
* ב-1982 הוציאו חברי להקת תיסלם גרסת כיסוי של השיר במסגרת האלבום תיסלם 2.
* ב-2010 ביצעה הזמרת דיאנה גולבי את השיר במסגרת התכנית כוכב נולד.

== מיקומי שיא ==
בנובמבר 1973 נכנס השיר למצעד "הגל הקל", וב-24 בדצמבר הגיע לראש המצעד, ושבוע עמד בראשו.

== קישורים חיצוניים ==
* 

== הערות שוליים ==

קטגוריה:שירי 1973
קטגוריה:שירי כוורת
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים שהולחנו על ידי יצחק קלפטר
מאנוהר פרקיר

מאנוהר גופלקרישנה פראבהו פרקיר (13 בדצמבר 1955 – 17 במרץ 2019) היה פוליטיקאי הודי וחבר מפלגת העם ההודית. כיהן כראש השרים של גואה וכשר ההגנה של הודו.

== ביוגרפיה ==
מאנוהר פרקיר נולד ב-13 בדצמבר 1955 במקוסה שבגואה הפורטוגזית (היום בגואה, הודו). בשמו נכלל הפטרונים גופלקרישנה, שמו של אביו. בצעירותו היה פרקיר פעיל בראשטריה סוויאמסווק סאנג.

פרקיר למד במוסד הטכנולוגי ההודי בומביי והיה למהנדס מתכות.

== קריירה פוליטית ==
פרקיר נבחר לראשונה לאספה המחוקקת של גואה ב-1994 מטעם מפלגת העם ההודית, והיה למנהיג האופוזיציה באספה. בנובמבר 1999 פרש פרנסיסקו סרדינה מהקונגרס הלאומי ההודי והקים ממשלה בתמיכת מפלגת העם ההודית. באוקטובר 2000 הושבע פרקיר לראשונה לראש השרים של גואה. בבחירות לאספה המחוקקת של גואה ביוני 2002 זכתה מפלגת העם ההודית בראשותו ב-17 מתוך 40 מושבי האספה, וביולי 2002 הושבע פרקיר בשנית לראש השרים של גואה. בפברואר 2005 התפטרו ארבעה מחברי האספה מטעם מפלגת העם ועברו למפלגות האופוזיציה שהקימה ממשלה חילופית. ופרקיר עבר לכהן כראש האופוזיציה באספה, ונשאר בתפקיד גם לאחר הבחירות לאספה ב-2007.

בבחירות לאספה ב-2012 השיגה מפלגת העם ההודית לראשונה רוב באספה המחוקקת של גואה, כשהיא זוכה ב-21 מתוך 40 מושבים. פרקיר הושבע לראש השרים בשלישית.

ב-9 בנובמבר 2014 מונה מאנוהר לשר ההגנה בממשלת נרנדרה מודי. בעקבות כך מונה לחבר ברג'יה סבהה מטעם אוטר פרדש.

בבחירות לאספה המחוקקת של גואה בפברואר 2017, קיבלה מפלגת העם ההודית רק 13 מתוך 40 מושבים וראש השרים מטעמה, לקסמיקנט פרסקר איבד את מושבו באספה. בעקבות כך חזר פרקיר לכהן כראש השרים של גואה בראשות ממשלת קואליציה.

בפברואר 2018 החלה בריאותו של פרקיר להתדרדר, והוא מת מסרטן הלבלב ב-17 במרץ 2019.
== הוקרה והנצחה ==
במרץ 2022 נפתח נמל התעופה הבינלאומי מאנהור , שנקרא על שם פרקיר.

== קישורים חיצוניים ==

*

== הערות שוליים ==

קטגוריה:שרי ההגנה של הודו
קטגוריה:ראשי ממשלות המדינות והטריטוריות של הודו
קטגוריה:שרי ממשלות נרנדרה מודי
קטגוריה:ראשי שרים מטעם מפלגת העם ההודית
קטגוריה:חברי הרג'יה סבהה
קטגוריה:נפטרים מסרטן הלבלב
קטגוריה:גואה
קטגוריה:מנהיגים שמתו במהלך כהונתם
קטגוריה:הודים שנולדו ב-1955
קטגוריה:נפטרים ב-2019
מרטין גריפית'ס

מרטין גריפית'ס (באנגלית: Martin Griffiths; נולד ב-3 ביולי 1951) הוא דיפלומט בריטי המשמש כתת-מזכ"ל במשרד האו"ם לתיאום עניינים הומניטריים.

== ביוגרפיה ==
גריפית'ס נולד בקולומבו, סרי לנקה<ref name=":0"></ref> ולמד בבית הספר לייטון פארק ובאוניברסיטת סאסקס. הוא בעל תואר שני בלימודי דרום מזרח אסיה מבית הספר ללימודי מזרח ואפריקה באוניברסיטת לונדון והוא עו"ד מוסמך. הוא דובר צרפתית ואנגלית.

=== קריירה ===
מזכיר המדינה האמריקאי מייקל ר. פומפאו במחלקת המדינה האמריקאית בוושינגטון, ב-14 במרץ 2019.]]
גריפית'ס התחיל את הקריירה שלו כדיפלומט במשרד החוץ וחבר העמים של בריטניה, ושימש כמגשר מומחה בסכסוכים. הוא שימש גם כמנהל הראשון בפועל של המכון האירופי לשלום בין השנים 2016–2018. בשנת 1999 סייע להשיק את המרכז לדיאלוג הומניטרי בז'נבה. הוא גם עבד עבור הארגונים: Save The Children,Action Aid ו-UNICEF ועבד כיועץ למספר שליחים של האו"ם לסוריה.<ref name=":0" />

בין השנים 2018–2021 שימש כשליח מיוחד שתפקידו לסייע למזכ"ל האו"ם בנושאים הקשורים לתימן. בפברואר 2021 ביקר באיראן בניסיון למצוא פתרון מדיני למלחמת האזרחים בתימן.

==== במשרד האו"ם לעניינים הומניטריים ====
ב-12 במאי 2021, הודיע מזכ"ל האו"ם, אנטוניו גוטרש, כי מינה את גריפית'ס לתת-מזכ"ל במשרד האו"ם לתיאום עניינים הומניטריים (OCHA).

בנובמר 2023 התבטא בחריפות נגד פעולות ישראל בעזה, ואמר כי הן "הדבר הנורא ביותר שראה בחייו".

בפברואר 2024 אמר כי "עבורנו, חמאס הוא לא ארגון טרור".

ב-25 במרץ 2024, מרטין גריפית'ס הודיע כי הוא עוזב את תפקידו במשרד האו"ם לעניינים הומניטריים מסיבות בריאותיות.

=== חיים אישיים ===
גריפית'ס הוא אבא לשני ילדים.

== קישורים חיצוניים ==

== הערות שוליים ==

קטגוריה:דיפלומטים בריטים
קטגוריה:בוגרי אוניברסיטת לונדון
קטגוריה:בוגרי אוניברסיטת סאסקס
קטגוריה:בריטים שנולדו ב-1951
נשיא סרביה

נשיא סרביה (בסרבית: Председник Србије / Predsednik Srbije) הוא ראש המדינה של סרביה ונושא המשרה העליונה ביותר במדינה.

הנשיא הנוכחי הוא אלכסנדר ווצ'יץ', שנבחר ב-2 באפריל 2017 ונכנס לתפקידו ב-31 במאי 2017. עד 1974, ראש המדינה של סרביה היה יושב ראש הפרלמנט הסרבי.

הנשיא נבחר ישירות לכהונה של חמש שנים והוא מוגבל על ידי החוקה לשתי קדנציות לכל היותר. בנוסף להיותו המפקד העליון של הכוחות המזוינים הסרביים, על הנשיא מוטלת החובה למנות את ראש הממשלה בהסכמת האספה הלאומית, ויש לו השפעה מסוימת על מדיניות החוץ. לשכת הנשיא ממוקמת בנובי דבור.

==סמכויות==
במידה רבה תפקיד הנשיא הוא טקסי, חובותיו וסמכויותיו נקבעו בפרק 5, סעיף 112 של החוקה הסרבית:
# לייצג את סרביה בבית ובחוץ
# להכריז על חוקים ולחתום עליהם, בהתאם לחוקה
# להציע לפרלמנט מועמדים לתפקיד ראש ממשלה
# להציע לאספה הלאומית בעלי תפקידים, בהתאם לחוקה
# למנות ולפטר, על פי צו, שגרירי סרביה, לפי הצעת הממשלה
# קבלת מכתבי אמנה של נציגים דיפלומטיים זרים
# הענקת חנינות ופרסי הוקרה
בהתאם לחוק, נשיא הרפובליקה מפקד על הצבא וממנה, מקדם ומפטר את קציני צבא סרביה.

==ארמון הנשיאות==
מעונו של הנשיא ממוקם בנובי דבור (Нови двор), שממוקם ברחוב ונץ איבו אנדריץ' שבבלגרד. הארמון היה שייך לשושלת בית קאראג'ורג'ביץ' ומלכי יוגוסלביה.
ארמון הנשיא בנובי דבור, בלגרד. 2012

==נשיאי סרביה==
ב-21 במאי 2006, נערך משאל עם לעצמאות מונטנגרו, שבעקבותיו מונטנגרו הכריזה עצמות ובכך סרביה הפכה למדינה עצמאית לראשונה מאז הקמת יוגוסלביה. לראש המדינה נקבע נשיא הרפובליקה הסרבית.

לפני ההיפרדות ממונטנגרו, בין הנשיאים הבולטים בסרביה היו סלובודן מילושביץ' (שכיהן כנשיא סרביה במסגרות פוליטיות שונות בעיקר כחלק מהרפובליקה הפדרלית של יוגוסלביה, בשנים 1989–1997), מילאן מילוטינוביץ' (ששימש כנשיא סרביה במסגרת הרפובליקה הפדרלית של יוגוסלביה בשנים 1997–2002) ונטשה מיצ'יץ' (ששימשה כנשיאת סרביה כחלק מסרביה ומונטנגרו בשנים 2002–2004). אחריה, נשיא סרביה ומונטנגרו האחרון, בוריס טאדיץ', המשיך לשמש לאחר מכן כנשיא סרביה העצמאית (כך ששימש כנשיא בשנים 2004–2006 ולאחר מכן עד 2012).
{| class="wikitable" width=100% style="text-align:center; margin: 1em auto 1em auto"
! rowspan="2"|
! rowspan="2"|דיוקן
! rowspan="2"|שם<br><small>(שנות חיים)</small>
! colspan="2"|הערות/סימוכין
! rowspan="2"|שיוך מפלגתי
! rowspan="2"|בחירות
! rowspan="2"|שם המשרה
|-
!תחילת כהונה
!סוף כהונה
|-
|rowspan="2" style="background:#FFBF00|1
|rowspan="2"rowspan="2"|בוריס טאדיץ'<small>(1958–)Борис Тадић</small>
|rowspan="2"|5 ביוני 2006
|rowspan="2"|5 באפריל 2012
|rowspan="2"|המפלגה הדמוקרטית הסרבית
|-
|rowspan="3"|2008
|rowspan = "6"|נשיא
|-
|style="background:#FF7F50|מ"מ
סלביצה ג'וקיץ' דיינוביץ'<small>(1951–)Славица Ђукић-Дејановић</small>
|5 באפריל 2012
|31 במאי 2012
|המפלגה הסוציאליסטית הסרבית
|-
|style="background:#9966CC|מ"מ
זכריה טרנאבצ'ביץ'<small>(1926–2016)Zaharije Trnavčević</small>
|31 במאי 2012
|31 במאי 2012
|סרביה העשירה – תנועת החוואים ואנשי העסקים (Богата Србија)
|-
|style="background:#D8D8D8|2
טומיסלב ניקוליץ'<small>(1952–)Томислав Николић</small>
|31 במאי 2012
|31 במאי 2017
|עצמאי
|2012
|-
|rowspan="2" style="background:#0095B6|3
|rowspan="2"rowspan="2"|אלכסנדר ווצ'יץ'<small>(1970–)Александар Вучић</small>
|rowspan="2"|31 במאי 2017
|rowspan="2"|מכהן
|rowspan="2"|המפלגה הפרוגרסיבית הסרבית
|2017
|-
|2022
|}

==קישורים חיצוניים==

* 

==הערות שוליים==

*
מוחמד מוחבי

מוחמד מוחבי (בפרסית: محمد محبی; נולד ב-20 בדצמבר 1998 בבושהר שבאיראן) הוא כדורגלן איראני המשחק בעמדת קשר הכנף בקבוצת רוסטוב מליגת העל הרוסית ובנבחרת איראן.

== קריירת מועדונים ==
מוחבי גדל במחלקת הנוער של שאהין בושהר, והחל את הקריירה המקצוענית שלו במדי המועדון במסגרת ליגת המשנה האיראנית והליגה האיראנית השלישית.

ב-1 ביולי 2019 חתם מוחבי בספהאן מליגת העל האיראנית. הוא שיחק במועדון במשך שתי עונות, בהן ערך 53 הופעות ליגה והבקיע תשעה שערים.

ב-24 באוגוסט 2021 חתם מוחבי על חוזה לחמש שנים בק.ד. סנטה קלרה מליגת העל הפורטוגלית, בעסקה בה שהריאר מוגאנלו עשה את הכיוון ההפוך. ב-11 בספטמבר ערך את הופעת הבכורה שלו במועדון, בהפסד 5-0 לבנפיקה ליסבון במסגרת המחזור החמישי בליגה לעונת . ב-22 בינואר 2022 הבקיע את שער הבכורה שלו במועדון, בניצחון 2-0 על מוריירנסה במסגרת המחזור ה-19 בליגה. בסך הכל ערך 16 הופעות ליגה, בהן הבקיע שני שערים.

ב-11 באוגוסט 2022 הושאל מוחבי למשך עונה אחת לאסתקלאל טהראן מליגת העל האיראנית. הוא ערך 28 הופעות ליגה במדי המועדון, בהן הבקיע שמונה שערים, וזכה עם המועדון בסופר קאפ האיראני.

ב-13 ביולי 2023 חתם מוחבי על חוזה לשלוש שנים ברוסטוב מליגת העל הרוסית.

== קריירה בין-לאומית ==
ב-10 באוקטובר 2019 ערך מוחבי את הופעת הבכורה שלו בנבחרת איראן, בניצחון 14-0 על נבחרת קמבודיה במסגרת מוקדמות מונדיאל 2022. הוא הבקיע שני שערים במשחק זה.

נכלל בסגל נבחרת איראן לטורניר גביע אסיה 2023.

== תארים ==
;אסתקלאל טהראן
* הסופר קאפ האיראני (1): 2022/2023

== קישורים חיצוניים ==

== הערות שוליים ==

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני ספהאן
קטגוריה:כדורגלני סנטה קלרה
קטגוריה:כדורגלני רוסטוב
קטגוריה:כדורגלני אסתקלאל טהראן
קטגוריה:כדורגלני נבחרת איראן
קטגוריה:כדורגלני גביע אסיה 2023
קטגוריה:ספורטאים זרים בפורטוגל
קטגוריה:ספורטאים זרים ברוסיה
קטגוריה:איראנים שנולדו ב-1998
סאול יונג-וו

סאול יונג-וו (בקוריאנית: 설영우; נולד ב-5 בדצמבר 1998 באולסן שבקוריאה הדרומית) הוא כדורגלן דרום קוריאני המשחק בעמדת המגן הימני בקבוצת אולסן יונדאי מליגת הכדורגל של קוריאה הדרומית ובנבחרת קוריאה הדרומית.

== קריירת מועדונים ==
סאול גדל במחלקת הנוער של אולסן יונדאי, ושיחק בקבוצת הכדורגל של אוניברסיטת אולסן. בשנת 2020 החל לשחק בקבוצה הבוגרת של אולסן יונדאי במסגרת ליגת הכדורגל של קוריאה הדרומית.

== קריירה בין-לאומית ==
סאול היה חלק מהסגל האולימפי של קוריאה הדרומית לטורניר הכדורגל באולימפיאדת טוקיו בשנת 2021, וערך שלוש הופעות בטורניר.

ב-20 ביוני 2023 ערך סאול את הופעת הבכורה שלו בנבחרת קוריאה הדרומית, בתיקו 1-1 נגד נבחרת אל סלוודור במשחק ידידות.

נכלל בסגל נבחרת קוריאה הדרומית לטורניר גביע אסיה 2023.

==קישורים חיצוניים==

== הערות שוליים ==

קטגוריה:כדורגלנים דרום קוריאנים
קטגוריה:מגני כדורגל דרום קוריאנים
קטגוריה:כדורגלני אולסן יונדאי
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2023
קטגוריה:כדורגלנים דרום קוריאנים באולימפיאדת טוקיו (2020)
קטגוריה:דרום קוריאנים שנולדו ב-1998
המהומות בדבלין (2023)

המהומות בדבלין התרחשו בעיר הבירה האירית בערב 23 בנובמבר 2023. הן החלו אחרי אירוע דקירה במהלכו נפצעו 5 בני אדם, שניים מתוכם באורח קשה.<ref name="BBCNeeson"></ref> החשוד בדקירה זוהה כאלג'יראי, שהיגר לאירלנד והתאזרח בה לפני כ-20 שנה ומשתתפי המהומות מחו בעקבות זאת נגד ההגירה החופשית מדי לטעמם, לאירלנד. 

== הדקירה ==

ב-23 בנובמבר 2023, בשעה 13:40 (שעון אירלנד),<ref name="BBCNeeson" /> התרחש אירוע דקירה מחוץ לבית הספר היסודי האירי סנט מרי, בכיכר פרנל שבעיר דבלין.<ref name="BBCNeeson" /><ref></ref> בדקירה נפצעו 5 בני אדם, בהם ילדה בת 5 ואישה בשנות השלושים לחייה שנפצעו באורח קשה, ועוד שני ילדים (ילדה בת 6 וילד בן 5) שנפצעו בדרגה חמורה פחות.<ref name="IrishNewsAppallingAttack"></ref> החשוד, גבר בן 50,<ref name="IrishNewsAppallingAttack" /> נתפס על ידי עדי ראייה, ונעצר לאחר שנפצע קשה בעצמו.<ref name="IndependentFoySchillerNovember2023"></ref> לאחר מספר שעות שוחרר הילד בן ה-5 מאשפוזו בבית החולים לילדים קרומלין.<ref name="IndependentFoySchillerNovember2023" />

במסיבת עיתונאים שנערכה הצהיר נציב הגארדה, דרו האריס , כי בעוד החקירה נמצאת בשלב מוקדם, הם "משוכנעים מהבירורים שלנו כי אין פעילות הקשורה לטרור או להיבטים רחבים יותר, ביחס למקרה הזה", ותיאר את התקיפה כ"עצמאית".<ref name="IrishNewsAppallingAttack" />

== המהומות ==
בעקבות אירוע הדקירה, פרצו מהומות סמוך למקום הפיגוע. לקראת השעה 18:00, אנשים החלו להתאסף בחלקו העליון של רחוב או'קונל שבעיר.<ref></ref> על פי הדיווחים, אנשים שהיו בין ההמון תקפו את שוטרי הגארדה שנכחו במקום, והשליכו זיקוקים ובקבוקים לעבר השוטרים.<ref></ref> כמו כן הותקפו והוצתו כלי רכב, בהם רכבי גארדה, אוטובוס וחשמלית. חנויות ובתי עסק אחדים נבזזו והוצתו.<ref></ref> דווח על מספר קטן של אנשים שקראו לעבר השוטרים קריאות נגד הגירה,<ref></ref> זאת אחרי שנודע שמוצאו של החשוד במעשה הוא אלג'יראי. המוחים הניפו דגלי אירלנד ושלטים עם הכיתוב "חיי אירים נחשבים".<ref></ref> בשל אלימות המוחים, הגיעו לאזור שוטרי היחידה לפיזור הפגנות של הגארדה.<ref></ref>

בעקבות המהומות, תנועת החשמליות והאוטובוסים בדבלין הופסקה.<ref></ref> עסקים רבים הסמוכים למקום סגרו מוקדם או ביטלו אירועים מתוכננים.<ref name=":0"></ref> תחנת הרכבת שברחוב טארה בעיר נסגרה.<ref name="FletcherTara"></ref>

דרו האריס טען כי "פלג מטורף לגמרי המונע מאידאולוגיה ימנית-קיצונית" עומד מאחורי אלימות זו, וגינה אותה כ"מחפירה".<ref name=":0" /> כמו כן, הוא קרא לאנשים "לנהוג באחריות ולא להקשיב למידע הכוזב ולשמועות שמסתובבות ברשתות החברתיות".<ref name=":1"></ref>

בסביבות השעה 22:00 הודיעה הגארדה כי רוב הנוכחים בהתקהלות התפזרו, וכי מרכז העיר "רגוע בעיקרו".<ref name=":1" />

== תגובות ==
שרת המשפטים של אירלנד הלן מקנטי אמרה כי "אסור לאפשר לגורמים בריוניים ומניפולטיביים להשתמש בטרגדיה מחרידה כדי לזרוע הרס".<ref name=":0" />

נשיא אירלנד מייקל היגינס הצהיר כי מחשבותיו עם קורבנות התקיפה, ואמר כי מצב בו המקרה "ינוצל לרעה על ידי קבוצות עם אג'נדה, שתוקפת את עקרון ההכללה החברתית, הוא מגונה" וכי "ראוי שיגונה על ידי כל המאמינים בשלטון החוק ובדמוקרטיה".<ref></ref>

== ראו גם ==

* המהומות בצרפת (2023)

==קישורים חיצוניים==

== הערות שוליים ==

קטגוריה:מהומות
קטגוריה:פשע באירלנד
קטגוריה:אירלנד: היסטוריה
קטגוריה:דבלין
קטגוריה:2023
קווינטסה סווינדל

קווינטסה סווינדל (באנגלית: Quintessa Swindell; נולדה ב-8 בפברואר 1997) הוא/הוא שחקנ/ית אמריקאי/ת, אשר ידוע/ה בזכות תפקידו/תפקידה בסדרת הטלוויזיה של נטפליקס, "סוחבות" <small>(אנ') (2019–2020)</small>.<ref></ref>

== ביוגרפיה ==
נולד/ה ב-8 בפברואר 1997 בניו יורק וגדל/ה בוירג'יניה ביץ', וירג'יניה.<ref></ref> הוא/היא למד/ה בתיכון בבית הספר לאמנויות המושל בנורפוק, וירג'יניה. הוא/היא גדל/ה על ידי אב יחיד והתקשו להשתלב בקבוצות כתוצאה ממגדרם וגזעם. הוא/היא אמר/ה שבגלל סטריאוטיפים לא מתאימים לגבי כל האנשים הלא-בינאריים שהם אנדרוגיניות, היה קשה למצוא תפקידים מתאימים למגדר. עם זאת, שיחק/ה בתפקיד נערה סיסג'נדרית בסדרה "סוחבות", בהתחשב בכך שהתוכנית חוקרת את הזהות השחורה.<ref></ref>

== חיים אישיים ==
מזדהה כג'נדרקוויר ומשתמש בכינויי הם/הוא.<ref></ref><ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2021
|הנוסעים 
|ג'ולי
|
|-
|Granada Nights<ref></ref>
|אמיליה
|
|-
| rowspan="2" |2022
|הגנן הראשי <small>(אנ')</small>
|מיה
|
|-
|בלאק אדם
|מקסין האנקל / ציקלון <small>(אנ')</small>
|
|-
|2025
|יעד סופי: קווי דם
|סטפני
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2019
|אופוריה<ref></ref>
|אנה
|פרק: "The Trials and Tribulations of Trying to Pee While Depressed"
|-
|2019–2020
|סוחבות <small>(אנ')</small>
|טאבית'ה פוסטר
|תפקיד ראשי (2 עונות); 20 פרקים
|-
|2021
|בטיפול
|ליילה
|6 פרקים
|-
|TBA
|Prime Target
|טאיילה סאנדרס
|מיני-סדרה עתידית של אפל TV פלוס
|}
*

== קישורים חיצוניים ==

==הערות שוליים==

קטגוריה:א-בינארים
קטגוריה:שחקניות קולנוע וטלוויזיה אמריקאיות
קטגוריה:שחקנים להט"בים אמריקאים
קטגוריה:בוגרות אוניברסיטת ייל
קטגוריה:אמריקאים שנולדו ב-1997
קטגוריה:אמריקאיות שנולדו ב-1997
טימותי קופרה

טימותי קופרה (באנגלית: Timothy Lennart Kopra; נולד ב-9 באפריל 1963, אוסטין) הוא טייס ואסטרונאוט בתוכנית מעבורות החלל של נאס"א. הוא היה מפקד משלחת מס' 47 לתחנת החלל הבין-לאומית. 

==ביוגרפיה==
טימותי קופרה נולד באוסטין שבטנסי. מצד אביו הוא צאצא של מהגרים פינים שהגיעו לארצות הברית בתחילת המאה ה-20. מבחינת האם הוא צאצא של מתיישבים גרמנים שהגיעו לאזור עמק האדסון בשנת 1710. 

לאחר סיום בית ספר בשנת 1981 קופרה למד באקדמיה הצבאית של ארצות הברית אותה סיים עם תואר ראשון במדעים בשנת 1985. בהמשך הוא קיבל תואר שני בהנדסת אווירונאוטיקה במכון הטכנולוגי של ג'ורג'יה בשנת 1995. בשנת 2013 הוא קיבל תואר שני נוסף במנהל עסקים.

לאחר סיום אקדמיה צבאית קופרה נשלח לקורס טיס אותו סיים בשנת 1986. הוא הוצב ביחידות שונות לרבות הדיוויזיה המוטסת ה-101 כטייס מסוק והשתתף במלחמת המפרץ.

בשנת 1998 קופרה החל לעבוד במרכז החלל ג'ונסון בתפקיד הנדסי.

==שירות בתחום החלל==
בשנת 2000 קופרה נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

בפברואר 2008 קופרה טס לחלל במשימה STS-127 במעבורת החלל אנדוור (מארק פולנסקי היה מפקד צוות). הוא הצטרף למשלחת מס' 20 לתחנת החלל הבין-לאומית בפיקוד של גנאדי פדאלקה ופעל בה במשך 60 ימים. במהלך שהות בחלל הוא ביצע פעילות חוץ רכבית שנמשכה כ-5.5 שעות. קופרה חזר בטיסת STS-128 של מעבורת החלל דיסקברי בפיקוד פרדריק סטרקו.

קופרה היה אמור לטוס בטיסת STS-133 אך בעקות פגיעה בתאונת אופניים השתתפותו בוטלה.

בדצמבר 2015 קופרה טס בפעם השנייה בחללית סויוז TMA-19M והצטרף למשלחת מס' 46 לתחנת החלל הבין-לאומית בפיקוד סקוט קלי. לאחר סיום עבודת המשלחת קופרה מונה למפקד משלחת מס' 47 לתחנת החלל הבין-לאומית. הוא חזר לכדור הארץ לאחר 186 ימים בחלל וביצוע פעמיים פעילות חוץ-רכבית באורך כולל של כ-13 שעות.

בשנת 2020 הוכרז שקופרה מונה לתפקיד ניהולי בכיר ב-MDA Corporation.

==קישורים חיצוניים==

* [http://www.spacefacts.de/bios/astronauts/english/kopra_timothy.htm ביוגרפיה]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הצבאית של ארצות הברית
קטגוריה:בוגרי המכון הטכנולוגי של ג'ורג'יה
קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:אנשי צוות תחנת החלל הבין-לאומית
קטגוריה:מלחמת המפרץ: אישים
קטגוריה:אמריקאים שנולדו ב-1963